English: I'd just like to point out I'm not the First Minister. I do sometimes stand in for the First Minister, but on this occasion I'm just being myself. [ Interruption. ] No worries. It was just causing other Members to grin, I think. So, a number of issues there. The way that the original scheme worked was that we didn't specify any premises at all and BT just had all the premises in Wales to chose from and obviously they went to the ones that were the cheapest and the fastest and the closest together because that's their best commercial advantage. However, I just want to put to bed once and for all the myth that this is not a rural scheme. This is a market intervention: we are not allowed to go with it where any commercial operator goes and therefore there is no Superfast Cymru in any city or conurbation or large development because obviously that's where the commercial roll-out has happened. So, in my own constituency there's no Superfast Cymru, and I can assure you I have people who haven't got broadband, but I'm not able to go there and intervene on their behalf, which is a frustration. But we have learnt from some of the issues that we had around comms, as I've said in response to a number of Members around the Chamber. In the new schemes that we're putting out, once the proposals come back, we have asked for specific premises. So, the new procurements will be on the basis of specific premises and specific costs and we will be able to tell people immediately whether they're in or out, and the ones who are out, we'll be able to work with proactively to get them involved in the community schemes and the voucher schemes, and the ones who are in, we'll be able to keep them informed on a personal basis about where they are and any engineering problems et cetera, et cetera that arise. So, we've learnt the lesson of the comms and I like to think that, going forward, we won't have that problem. We do know within most parameters who is connected and there is an interactive map on the Welsh Government site that tells you if you're a white premises or not. There are small tweaks with that, as I said. As I go around the country, we've found some issues with it, but they're very small. So, by and large, the map is accurate. I would urge Members who do find an inaccuracy on the map to tell me about it because we are working very hard to make sure that that's as accurate as it's possible to make it. We did include nearly 2,000 additional business premises through the Airband contract as well, so that's an additional contract we've put in specifically to cover off business premises, because in the initial open market review, a lot of business premises were covered by the commercial companies and then it became increasingly obvious that they weren't going to be covered. So, we did put an additional contract in for that specifically, and that contract is now complete and running. Lastly, in terms of the shared infrastructure and mobile masts, as I said in response to Russell George, my frustration is that it seems obvious to me that we are not going to have a full commercial market in rural parts of Wales. We'll be lucky if we get a single operator. So, the idea that we don't allow roaming, never mind shared infrastructure, is a matter of huge frustration to me. I just don't see how you can run a tourist business by saying, 'Come to Wales, as long as you're connected to this one operator.' I mean, clearly, that doesn't work. If you have a continental SIM - if you're lucky enough to have one of those - it happily roams around and finds you the operator, so I continue to press Ofcom and the UK Government very forcibly to allow that in rural and very rural parts, where there clearly isn't competition for those services.
Welsh: Hoffwn wneud yn glir nad fi yw'r Prif Weinidog. Rwyf weithiau'n dirprwyo ar gyfer y Prif Weinidog, ond y tro hwn, rwy'n siarad ar fy rhan fy hunan. [ Torri ar draws. ] Dim problem. Roedd yn achosi'r Aelodau eraill i wenu, rwy'n credu. Felly, ceir nifer o faterion yn y fan yna. Roedd y cynllun gwreiddiol yn gweithio mewn ffordd lle nad oedd yn pennu unrhyw eiddo o gwbl, a chai BT ddewis o blith yr holl eiddo yng Nghymru ac yn amlwg aethant at y rhai rhataf a'r cyflymaf a'r agosaf at ei gilydd, gan fod hynny'n cynnig y fantais fasnachol orau iddyn nhw. Fodd bynnag, hoffwn roi taw unwaith ac am byth ar y camargraff nad yw hwn yn gynllun gwledig. Ymyriad yn y farchnad yw hwn: ni chaniateir i ni fynd ag ef i unrhyw fan lle yr aiff unrhyw weithredwr masnachol ac felly ni cheir Cyflymu Cymru mewn unrhyw ddinas neu gytref neu ddatblygiad mawr, oherwydd dyna yn amlwg lle mae'r holl gyflwyno masnachol wedi digwydd. Felly, yn fy etholaeth i, ni cheir Cyflymu Cymru, a gallaf eich sicrhau bod gennyf i bobl nad oes ganddyn nhw fand eang, ond nid wyf yn gallu mynd yno ac ymyrryd ar eu rhan, sydd yn peri cryn rwystredigaeth. Ond rydym ni wedi dysgu o rai o'r materion a oedd gennym yn ymwneud â chyfathrebu, fel yr wyf wedi'i ddweud wrth ateb nifer o Aelodau o gwmpas y Siambr. Yn y cynlluniau newydd yr ydym yn eu cyflwyno, ar ôl i'r cynigion ddod eu holau, rydym wedi gofyn i gael safleoedd penodol. Felly, bydd y caffaeliadau newydd ar sail safleoedd penodol a chostau penodol a bydd modd i ni ddweud wrth bobl ar unwaith pa un a ydynt wedi'u cynnwys ai peidio, ac yn achos y bobl hynny nad ydynt wedi'u cynnwys, byddwn ni'n gallu gweithio'n rhagweithiol gyda nhw i sicrhau eu bod yn cymryd rhan mewn cynlluniau cymunedol ac yn y cynlluniau talebau; ac yn achos y bobl sydd wedi'u cynnwys, byddwn yn gallu rhoi'r wybodaeth ddiweddaraf iddyn nhw ar sail bersonol ynghylch lle y maen nhw arni ac a oes unrhyw broblemau peirianneg ac ati, sy'n codi. Felly, rydym wedi dysgu'r wers gyfathrebu a hoffwn feddwl, wrth symud ymlaen, na fydd gennym ni'r broblem honno mwyach. Rydym ni yn gwybod, o fewn y rhan fwyaf o baramedrau, pwy sydd wedi'u cysylltu a cheir map rhyngweithiol ar wefan Llywodraeth Cymru sydd yn dweud wrthych chi os ydych chi'n safle gwyn ai peidio. Mae yna ambell fân addasiad i hynny, fel y soniais. Wrth i mi fynd o gwmpas y wlad, rydym wedi canfod rhai problemau gydag ef, ond rhai bach iawn ydyn nhw. Felly, ar y cyfan, mae'r map yn gywir. Rwy'n annog Aelodau sy'n dod o hyd i gamgymeriad ar y map i ddweud wrthyf am hynny, oherwydd rydym ni'n gweithio'n galed iawn i wneud yn siŵr ei fod mor gywir ag y bo modd. Fe wnaethom ni gynnwys bron i 2,000 o safleoedd busnes ychwanegol drwy'r contract Airband hefyd, felly mae hwnnw'n gontract ychwanegol y gwnaethom ni ei roi ar waith yn benodol er mwyn ymdrin â safleoedd busnes, oherwydd yn yr adolygiad marchnad agored gwreiddiol, roedd llawer o safleoedd busnes a oedd yn cael eu gwasanaethu gan y cwmnïau masnachol, ond yna daeth yn fwyfwy amlwg nad oeddent yn mynd i'w gwasanaethu. Felly, fe wnaethom ni roi contract ychwanegol ar waith yn benodol ar gyfer hynny, ac mae'r contract hwnnw bellach wedi'i gwblhau ac ar waith. Yn olaf, o ran seilwaith a rennir a mastiau ffonau symudol, fel y dywedais wrth ymateb i Russell George, rwy'n rhwystredig gan ei bod yn ymddangos yn amlwg i mi nad ydym ni'n mynd i gael marchnad fasnachol lawn yn y rhannau gwledig o Gymru. Byddwn ni'n ffodus os cawn ni un gweithredwr. Felly, mae'r syniad nad ydym ni'n caniatáu trawsrwydweithio, heb sôn am rannu seilwaith, yn fater o rwystredigaeth enfawr i mi. Nid wyf yn gallu gweld sut y gallwch chi redeg busnes twristiaeth a dweud, 'Dewch i Gymru, cyn belled a'ch bod chi wedi'ch cysylltu â'r un gweithredwr hwn.' Yn amlwg, nid yw hynny'n gweithio. Os oes gennych chi SIM cyfandirol - os ydych chi'n ddigon ffodus i fod ag un o'r rheini - mae'n trawsrwydweithio'n hapus braf ac yn dod o hyd i'r gweithredwr, felly rwy'n parhau i bwyso'n drwm ar Ofcom a Llywodraeth y DU i ganiatáu hynny mewn ardaloedd gwledig a rhannau gwledig iawn, lle mae'n amlwg nad oes cystadleuaeth ar gyfer y gwasanaethau hynny.